b'\n_START_ARTICLE_\nOki salos\n_START_PARAGRAPH_\nOki salos (jap. \xe9\x9a\xa0\xe5\xb2\x90\xe8\xab\xb8\xe5\xb3\xb6\xc2\xa0= Oki-shot\xc5\x8d, ar \xe9\x9a\xa0\xe5\xb2\x90\xe3\x81\xae\xe5\xb3\xb6 Oki-no-shima, \xe9\x9a\xa0\xe5\xb2\x90\xe7\xbe\xa4\xe5\xb3\xb6 Oki-gunt\xc5\x8d) \xe2\x80\x93 salynas Japonijos j\xc5\xabroje. Jos priklauso Japonijai, \xc5\xa0iman\xc4\x97s prefekt\xc5\xabrai ir sudaro Okio apskrit\xc4\xaf. Anks\xc4\x8diau Oki salos sudar\xc4\x97 Oki \xc5\xbeem\xc4\x99. Sal\xc5\xb3 bendras plotas 346,1 km\xc2\xb2. Tik keturios i\xc5\xa1 \xc5\xa1e\xc5\xa1iolikos sal\xc5\xb3, turin\xc4\x8di\xc5\xb3 pavadinimus, yra nuolat gyvenamos. Did\xc5\xbeioji salyno dalis priklauso Daisen-Oki nacionaliniam parkui. D\xc4\x97l geologinio palikimo Oki salos nuo 2014 m. yra UNESCO geoparkas.'